
Les 1

	In hierdie les sal jy jou kennis en begrip moet toepas om vrae oor doelwitte en doelwitstelling te beantwoord:
· Beplan en bereik lewensdoelwitte:
· Definieer die volgende konsepte: doelwitte en doelwitstelling 
· Identifiseer die tipes doelwitte: kort-, medium-, langtermyn
· Stappe in beplanning en doelwitstelling, probleemoplossingsvaardighede, deursettingsvermoë en volharding
· Evalueer die belangrikheid daarvan om lewensdoelwitte te prioritiseer, bv. familie, ouerskap, huwelik, loopbaankeuses en verhoudings
· Analiseer die verhouding tussen persoonlike waardes, keuses en doelwitstelling


     
	Sleutelterme

	Aangebore vermoëns/Talente
Dit is natuurlike/aangebore/inherente eienskappe of kwaliteite wat jou 'n unieke individu maak. Hierdie kwaliteite dra daartoe by dat jy tot sekere dinge in staat is en 'n betekenisvolle en waardevolle bestaan in die wêreld voer. Hierdie eienskappe maak van almal unieke individue. Dit sluit noodsaaklike eienskappe in wat 'n persoon in staat kan stel om 'n verskeidenheid aktiwiteite te doen, bv. om te kan sokker te speel.      

Vaardighede
Vaardighede is die aangeleerde vermoëns en bevoegdhede wat 'n individu ontwikkel om 'n taak of werk suksesvol te kan uitvoer. Dit verteenwoordig die praktiese toepassing van kennis en ervaring om 'n spesifieke uitkoms met kundigheid, akkuraatheid en doeltreffendheid te bereik.

Lewensdoelwitte
Lewensdoelwitte verwys na die groot en betekenisvolle dinge wat jy oor die loop van jou lewe wil bereik of doen, en wat rigting en betekenis aan jou lewe gee. Dit is die mikpunte waarvoor jy bereid is om hard te werk, en wat ’n blywende, positiewe verskil vir jou, jou familie en die wêreld rondom jou kan maak. Hierdie doelwitte is dikwels die rede waarom jy onthou sal word. Byvoorbeeld, om ’n loopbaan te kies omdat jy ’n bydrae wil lewer om jou gemeenskap te verbeter, nie net om geld te verdien nie.

Lewensvaardighede
Dit is 'n reeks vaardighede wat 'n persoon in staat stel om 'n betekenisvolle lewe in die samelewing te lei. Voorbeelde van lewensvaardighede sluit die volgende in:  
	· Besluitneming
	· Effektiewe kommunikasie
	· Kreatiewe denke
	· Bewustheid

	· Tydsbestuur
· Selfgendendheid
· Empatie
	· Buigsaamheid
· Emosionele intelligensie 
· Interpersoonlike vaardighede
	· Veerkragtigheid
· Probleemoplossing
· Kritiekhantering
	· Selfbestuur
· Kritiese denke
· Samewerking





BEPLAN EN BEREIK LEWENSDOELWITTE
Ons drome kan ‘n werklikheid word, maar daarvoor het ons 'n plan nodig.  Jy het ‘n doel nodig, ongeag wat jou droom is. Jy mag dalk droom om eendag een van die mees uitdagende wedlope in Suid-Afrika te voltooi, die Comrades Marathon van 90 kilometer, of iets makliker, soos om te leer om 'n smaaklike ete te kook.

Tipes doelwitte
Doelwitte word in drie verskillende kategorieë verdeel en word gedefinieer deur hoe lank dit sal neem om die doel te bereik. Naamlik:    
· Langtermyn doelwitte: Doelwitte wat jy in meer as drie jaar wil bereik. 'n Voorbeeld kan wees om jou eie maatskappy binne 20 jaar te besit.
· Mediumtermyn doelwitte: Doelwitte wat jy binne een tot drie jaar wil bereik. 'n Voorbeeld kan wees dat jy teen die einde van volgende jaar toelating tot ingenieurswese, by die universiteit van jou keuse, sal verkry.
· Korttermyn doelwitte: Doelwitte wat jy binne 'n kort tyd kan bereik. Dit word gewoonlik in minder as een jaar bereik. 'n Voorbeeld kan wees dat jy in jou volgende Wiskundetoets met 5% wil verbeter. 

Doelwitbeplanning deur middel van die SMART-metode
Jy moet haalbare doelwitte stel om uiteindelik teleurstelling te voorkom. Begin altyd deur jou doelwitte neer te skryf en HOE jy dit wil bereik. Op dié manier sal jy beter voorbereid wees vir moontlike struikelblokke. 

Evalueer dan daardie doelwitte deur die SMART-metode te gebruik. 
	Spesifiek
(Specific)
	Jy weet presies wat jy wil hê. Dis nie slegs 'n wens nie.

	Meetbaar
(Measurable)
	Jy kan jou vordering met die bereiking van jou doelwitte deurgaans meet.

	Haalbaar
(Achievable)
	Dit is moontlik om hierdie doelwit te bereik. 

	Realisties
(Realistic)
	Dit is binne jou bereik en nie onrealisties nie.

	Tydig
(Time-bound)
	Jy kan hierdie doelwit bereik binne die tydraamwerk wat jy gestel het.



Voorbeeld: Ek gaan my Geskiedenispunte teen 30 Mei tot 75% verbeter deur 'n ekstra 30 minute per dag te studeer.
Hierdie doelwit sluit al die kriteria van die SMART-metode in.


Stappe in beplanning en doelwitstelling
Sodra jy 'n doelwit het, is dit nuttig om 'n 'aksieplan' te skep. Dit breek die doelwit op in kleiner, meer realistiese doelwitte met 'n tydraamwerk.

'n Aksieplan sluit die volgende vrae in: 
· Wat wil ek bereik? (Begin deur die doelwit te definieer.)
· Wanneer wil ek dit bereik? (Sluit 'n tydraamwerk in gebaseer op realistiese navorsing.)
· Hoe gaan ek dit bereik? (Skryf jou moontlike mylpale (kort- en mediumtermyn doelwitte) neer.)

	Voorbeeld van aksieplan 
Let wel: Dit is die beste om hierdie voorbeeld van onder af te bestudeer. 

	Sentrale doelwit (die groter prentjie; 5+ jaar): Word 'n Mariene Bioloog

	


	Belangrike mylpale (1–5 jaar)

	



	Akademies/Loopbaan
	Persoonlik/Karakter
	Gemeenskap/Sosiaal

	Meestersgraad: Mariene Wetenskappe
	
	Vrywillig 100 uur by die akwarium

	BSc-graad

	Word kaptein van die debatspan
	Kry 'n duiksertifikaat

	NSS met Baccalaureus-toelating 

	Nadenkende joernaal-inskrywings om stres te bestuur
	Organiseer strandskoonmaak


	


	Onmiddellike aksiestappe (1 week – 1 jaar)

	

	
	



	Akademies/Loopbaan
	Persoonlik/Karakter
	Gemeenskap/Sosiaal

	· Hersien Lewenswetenskappe & Wiskunde-notas drie keer per week
· Voltooi die Jong Bioloog Kursus by die akwarium
	· Swem vir kragoefening, een uur, twee keer per week
· Joernaalinskrywings twee keer per week
	Sluit aan by mariene vrywilligersgeleenthede


.



Die bogenoemde tabel is ’n voorbeeld van ’n aksieplan om die doelwit te bereik om as mariene bioloog te kwalifiseer.

In hierdie voorbeeld beïnvloed die doelwit drie areas van die persoon se lewe, naamlik akademies, persoonlik en sosiaal. In elke area moet ’n mylpaal bereik word om uiteindelik die langtermyndoelwit te verwesenlik. Hierdie mylpale dien as voorbeelde van mediumtermyn- en korttermyndoelwitte.

Ons kan sien dat die persoon weeklikse gewoontes ontwikkel het, soos om twee keer per week te swem, met die doel om binne die volgende vyf jaar ’n duiksertifikaat te verwerf. Hierdie vaardigheidsertifikaat kan waarde toevoeg tot die loopbaan van ’n mariene bioloog.

Elke subdoel het ’n tydlyn, wat gereelde evaluering moontlik maak om te bepaal of dit realisties is en of die hoofdoel, naamlik om ’n mariene bioloog te word, bereik kan word.

Evalueer die belangrikheid daarvan om lewensdoelwitte te prioritiseer
Wat doen jy wanneer jy voor uitdagings te staan kom? Eerstens, moet jy seker maak dat jy die regte houding het om die probleem te benader. 

Tweedens, sal jy die belangrikheid van hierdie doelwit moet evalueer. Weeg dit op teen jou ander prioriteite. Verskeie faktore kan ons doelwitte beïnvloed, soos: familie, ouerskap, huwelikstatus, loopbaankeuses en verhoudings.

Ongeag jou doelwit, moet jy besluit wat vir jou die belangrikste is op daardie stadium van jou lewe. Byvoorbeeld, jy kan dalk voor ‘n kruispad staan waar jy moet kies tussen die versorging van 'n siek ouer of om te gaan studeer. 

As jy kies om jou siek ouer te sorg, beteken dit nie dat jy jou droom om te studeer prysgee nie; dit beteken net dat jy dit dalk moet uitstel omdat jy ‘n ander prioriteit het. 

Om hierdie situasie op te los, moet jy jou probleemoplossingsvaardighede gebruik. Jy kan die LEWER-metode gebruik om jou te help.  
	Let op 
	Herken dat daar ’n keuse gemaak moet word.

	Evalueer
	Watter inligting het jy nodig om die probleem op te los? Wat moet jy weet?

	Wenke
	Wat is die moontlike oplossings? Probeer om TWEE oplossings te oorweeg. Wat sou die positiewe en negatiewe impak van hierdie besluit wees?  

	Kies Een
	Tree op sodra jy 'n aksieplan geëvalueer en jou keuse gemaak het. Konfronteer die probleem direk. 

	Reageer buigsaam
	Wees bereid om jou plan aan te pas wanneer dinge verander.



Analiseer die verhouding tussen persoonlike waardes, keuses en doelwitstelling
Jou waardes is die reëls (riglyne) waarvolgens jy leef – dít wat vir jou belangrik is (soos om eerlik of suksesvol te wees). Hierdie waardes dien as 'n gids vir jou keuses van daaglikse optrede (soos om te studeer of tyd te mors deur met jou foon besig te wees). Hierdie daaglikse keuses is die stappe wat jou óf nader aan jou doelwitte bring (wat jy later wil bereik, soos om te gradueer) óf jou verder daarvan verwyder. 

Wanneer jy keuses maak wat by jou waardes pas, voel alles makliker en meer sinvol. Jy sal jou doelwitte vinniger bereik. Keuses, wat teenstrydig is met jou waardes, sal lei tot stres en jy sal vasgevang voel. Dit sal jou onbewustelik keer om jou doelwitte te bereik.

[bookmark: _heading=h.1t3h5sf]Wanneer jy met uitdagings gekonfronteer word, sal jy beide deursettingsvermoë en volharding moet beoefen om jou doelwitte te bereik. Volharding: Die vasberadenheid om aan te hou met iets en bewustelik te besluit om nie op te gee nie. Deursettingsvermoë: Die vasberadenheid om aan te hou probeer om iets moeiliks te doen.


Les 2

	Hierdie les bou voort op jou kennis van die vorige les. In hierdie les sal jy jou kennis en begrip moet toepas om vrae oor verhoudings te beantwoord:
· Verhoudings en hul invloed op eie welstand: Verduidelik hoe verhoudings eie welstand kan beïnvloed en daardeur beïnvloed word
· Bespreek die verskillende tipes verhoudings met verskillende mense/groepe en hul veranderende aard



	Sleutelterme

	Effektiewe kommunikasie
· Die vermoë om jouself duidelik en gepas uit te druk tydens interaksies met ander mense in enige gegewe omstandighede. 
· Die vermoë om jouself uit te druk sodat ander jou standpunt, gevoelens, behoeftes, idees, bedoelings en begrip sal verstaan. 
· Verbale en nie-verbale kommunikasie is die kern van menslike verhoudings.

Emosionele geletterdheid
· Die vermoë om jou eie gevoelens en dié van ander te herken. Dit stel jou in staat stel om die negatiewe gevoelens en die nadelige gevolge daarvan effektief te bestuur en/of om interne stabiliteit in verhoudings met ander te handhaaf. 
· Die vermoë om jou emosionele gevoelens in verhoudings met ander te bestuur, d.w.s. om sensitief te wees vir ander mense se gevoelens en oortuigings. 

Individualiteit
· Die vermoë om jou eie onafhanklike standpunt in te neem/besluite te neem binne 'n groep mense met sekere oortuigings. Dit is nie bloot om 'nee te sê' vir wat die groep beplan om te doen nie, maar  om 'jou eie standpunt in te neem' oor die spesifieke kwessie. 
· Individualiteit onderskei een persoon van ‘n ander. Byvoorbeeld, individue kan verskillende belangstellings hê. 





Verband tussen verhoudings en eie welstand  
Gesonde welstand kan gedefinieer word as die toestand om gelukkig en tevrede te wees. Dit sluit in om fisies, sosiaal en emosioneel gesond te wees. Sommige verhoudings het 'n positiewe impak op ons welstand, terwyl ander konflik en spanning veroorsaak.   

	Positiewe verhoudings
	Ongesonde verhoudings

	Ondersteunende vriendskappe, sorgsame familielede of mentors kan ons help om veilig en gewaardeerd te voel. Dit kan ons motiveer om goeie keuses te maak, stres te bestuur en selfversekerd te voel.
	Ongesonde verhoudings kan ons welstand negatief beïnvloed. Konstante argumente, gebrek aan ondersteuning of gebrek aan respek kan ons angstig, oorweldig of ongelukkig laat voel. Hierdie negatiewe emosies kan ons optrede, denke en verhoudings met ander beïnvloed.



Die invloed van verhoudings is tweeledig. Ons eie gedrag, bui en keuses kan die welstand van die mense in ons lewens beïnvloed. Wanneer ons met respek kommunikeer, empatie toon en konflik kalm oplos, kan ons gesonder verhoudings bevorder. Maar wanneer ons negatiwiteit, stres of onvriendelike gedrag openbaar in 'n verhouding, kan ons bydra tot spanning en ongelukkigheid.

Om hierdie wedersydse invloed te verstaan, help ons om ondersteunende verhoudings te bou wat ons welstand verbeter. Dit moedig ons aan om verantwoordelikheid te neem vir die invloed van ons verhoudings op ander.

Verskillende soorte verhoudings en die veranderende aard daarvan  
Hoe ouer jy word, hoe meer verander jou verhoudings met mense. Dink aan jou verjaarsdae toe jy grootgeword het. Toe jy drie jaar oud was, het jy skaars die volwassenes by jou partytjie geken. Op tienjarige ouderdom wou jy nie hê jou ouers moes om jou kloek nie, maar jy wou hulle steeds naby hê ingeval iemand honger was of seerkry. Dit wys hoe ons behoeftes en die manier waarop ons met mense omgaan, verander soos ons deur verskillende lewensfases beweeg.          

Ons het verskillende soorte verhoudings met verskillende groepe mense, en elkeen van hierdie verhoudings verander mettertyd.

Onmiddellike familie (ouers/voogde/broers en susters)
Gesinsverhoudings begin met volwassenes wat jou lei en beskerm, maar word meer gebalanseerd namate jy ouer word. Soos jy meer onafhanklikheid ontwikkel, neem jy meer besluite en kommunikeer op gelyke vlak, terwyl familie steeds ’n belangrike bron van ondersteuning bly.

Beste vriende/naaste maats
Vriendskappe ontwikkel van spelgebaseerde bande in die kinderjare na dieper, meer emosionele verhoudings tydens adolessensie. Namate jy ouer word, word naaste vriende betroubare metgeselle, maar hierdie verhoudings kan ook verander soos belangstellings en omstandighede verander.


Sosiale media/aanlyn netwerke
Aanlyn verhoudings ontwikkel namate tegnologie meer sentraal in jou lewe word. Vroeë interaksies is eenvoudig en informeel, maar later kan dit jou persoonlike identiteit, belangstellings en sosiale bande beïnvloed. Hierdie verhoudings kan vinnig vorm of vervaag, afhangende van jou aanlyn aktiwiteit.

Gesagsfigure (onderwysers/afrigters/mentors)
Die rol van gesagsfigure verskuif van delegering en onderrig in die kinderjare na leiding en ondersteuning namate jy ouer word. Hierdie verhoudings raak meer samewerkend en help jou om oor doelwitte en toekomstige geleenthede na te dink.

Les 3

	Hierdie les bou voort op jou kennis van die vorige les. In hierdie les sal jy jou kennis en begrip moet toepas om vrae oor verhoudings te beantwoord: 
· Identifiseer die faktore wat bydra tot of skadelik is vir welstand:
· Regte en verantwoordelikhede in verhoudings
· Sosiale en kulturele standpunte wat verhoudinge beïnvloed
· Eienskappe waarna gesoek word in verskillende verhoudings
· Individualiteit in verhoudings
· Analiseer op ‘n kritiese wyse die impak van die media op die waardes en oortuigings met betrekking tot verhoudings



IDENTIFISEER DIE FAKTORE WAT BYDRA TOT VERHOUDINGS WAT SKADELIK IS VIR WELSTAND
Skadelike of 'toksiese' verhoudings is dié wat jou welstand stelselmatig benadeel. Hierdie verhoudings kom dalk oppervlakkig en onskadelik voor, maar word gekenmerk deur dieselfde patroon: een persoon se gedrag beïnvloed die ander persoon se emosionele, sosiale of selfs fisiese gesondheid negatief.

Mededinging en sabotasie
Sommige skadelike verhoudings word gekenmerk deur voortdurende kompetisie, waar een persoon die behoefte het om beter as die ander voor te kom. Hulle kan prestasies vergelyk of stilweg die ander se sukses ondermyn. Dit skep ’n vrees vir oordeel, ondermyn selfvertroue en veroorsaak aanhoudende stres.

Emosionele las
Wanneer een persoon in ’n verhouding die volle emosionele las dra, word dit ’n skadelike verhouding. Die een party tree as versorger op, terwyl die ander min ondersteuning in ruil bied. Hierdie wanbalans lei tot emosionele uitputting en ’n gevoel van oorweldiging, en maak dit moeilik om gesonde grense te stel.

Skadelike verhoudings kan ook die volgende gedrag insluit:
· Manipulasie, waar iemand besluite of gevoelens beheer deur skuldgevoelens of druk te skep.
· Gebrek aan respek, waar grense geïgnoreer word of persoonlike waardes verwerp word.
· Jaloesie en besitlikheid beperk onafhanklikheid of vriendskappe.
· Gebrek aan ondersteuning word gekenmerk deur die minimalisering van die ander party se prestasies, of probleme word nie ernstig opgeneem nie.
Hierdie verhoudings kan aanvanklik moeilik wees om te herken omdat negatiewe patrone dikwels geleidelik ontwikkel. Om die tekens te herken, kan jou help om te reflekteer of jou verhoudings positief tot jou welstand bydra en of dit stres of skade veroorsaak.

Regte en verantwoordelikhede in verhoudings
'n Gesonde vriendskap is 'n ruimte waar almal baat vind by die verhouding. 'n Verhouding moet beide regte en verantwoordelikhede hê.

'n Reg in 'n vriendskap is 'n verwagting wat jy van jou vriend(in) kan hê. Wanneer hierdie regte konsekwent geskend word, ly die vriendskap dikwels daaronder. Hier is 'n paar voorbeelde van regte:
· Reg op respek: Die reg om met waardigheid behandel te word, dat jou privaatheid gerespekteer word en dat jy nie geoordeel of afgebreek word nie.
· Reg op eerlikheid: Die reg om van jou vriend te verwag om eerlik met jou te wees, selfs wanneer dit  moeilik is om die waarheid te verwoord. 
· Reg op ondersteuning: Die reg om aangehoor, aangemoedig en ondersteun te word tydens moeilike tye.
· Reg op onafhanklikheid: Die reg om in eie belang op te tree, verhoudings te kies en grense te stel sonder oormatige beheer, inmenging of jaloesie van jou vriend(in). 

'n Verantwoordelikheid is 'n verpligting wat jy teenoor jou vriend(in) het om die positiewe aard van die verhouding te handhaaf. Dis die aktiewe deelname wat jy in die verhouding belê. Hier is 'n paar voorbeelde van verantwoordelikhede:
· Verantwoordelikheid om betroubaar te wees: Die verpligting om jou vriend(in) se geheime te bewaar en jou beloftes na te kom.
· Verantwoordelikheid om te kommunikeer: Die verpligting om gereeld kontak te maak, aktief te luister, en jou gevoelens of bekommernisse konstruktief uit te druk.  
· Verantwoordelikheid van erkenning/aanvaarding: Die verpligting om jou vriend(in) se gevoelens te erken en te respekteer, selfs al stem jy nie heeltemal saam met hul perspektief nie.
· Verantwoordelikheid om grense te stel: Die verpligting om jou eie grense duidelik te kommunikeer sodat jou vriend(in) weet hoe om met jou te kommunikeer en misverstande te voorkom.

Met ander woorde, as jy die reg op eerlikheid het (om dit te ontvang), het jy ook die verantwoordelikheid om eerlik te wees (om dit toe te pas). ’n Gesonde vriendskap berus daarop dat albei partye hul verantwoordelikhede nakom en die regte van die ander persoon binne die verhouding erken en respekteer.

Sosiale en kulturele sienings wat verhoudings beïnvloed 
Verhoudings bestaan nie in isolasie nie. Verhoudings word beïnvloed deur die samelewing en kultuur waarin ons grootword. Ons oortuigings, waardes en verwagtinge beïnvloed hoe ons kommunikeer, respek toon, met wie ons kies om verhoudings te vorm en wat ons van daardie verhoudings verwag. Die onderstaande tabel toon sommige van die belangrikste maatskaplike en kulturele faktore wat verhoudings kan beïnvloed.

	Kulturele oortuigings en tradisies
	· Bepaal verwagte rolle in verhoudings (bv. leierskap, besluitneming).
· Beïnvloed met wie individue mag uitgaan of trou, gebaseer op familie- of gemeenskapsverwagtinge.
· Vorm idees van respek, kommunikasie en uitdrukkings van liefde.
· Stel norme vir aanvaarbare gedrag tussen geslagte en ouderdomsgroepe.
· Dit kan druk skep om tradisionele paaie te volg eerder as persoonlike voorkeure.

	Gesinsverwagtinge
	· Gesinne mag sterk menings hê oor hul kinders se keuse van vriende en maats.
· Beïnvloed hoe individue konflik, verantwoordelikhede en handhawing van grense hanteer.
· Beïnvloed die mate van onafhanklikheid wat 'n jong persoon toon wanneer verhoudingskeuses gemaak word.
· Skep verwagtinge ten opsigte van lojaliteit, gehoorsaamheid en huishoudelike rolle.

	Geslagsnorme in die samelewing
	· Definieer hoe mans en vroue "moet" optree (bv. seuns wat emosioneel teruggetrokke is of meisies wat versorgend is).
· Beïnvloed die rolle wat individue in ‘n verhouding vervul (bv. wie neem die leiding en wie bied ondersteuning in 'n verhouding?).
· Kan stereotipes versterk wat kommunikasie en gelykheid in verhoudings beïnvloed.
· Kan veroorsaak dat individue onder druk verkeer om optrede te toon wat nie by die persoon se ware persoonlikheid pas nie.

	Portuurgroep-norme
	· Vriende beïnvloed dikwels wat as "normaal" in 'n verhouding beskou word.
· Plaas druk op individue om in te pas en kan keuses oor verhoudings, vriendskappe of gedrag beïnvloed.
· Kan sekere verhoudings aanmoedig/versterk of ontmoedig/verswak.
· Kan belangriker word as gesinsleiding.



Analiseer krities die impak van die media op waardes en oortuigings ten opsigte van verhoudings 
Die media speel 'n kragtige rol in die vorming van jongmense se oortuigings met betrekking tot vriendskappe, verhoudings, familieverhoudings en selfs hul eie selfwaarde. Mediaplatforms soos televisie, flieks, musiek, tydskrifte, smaakmakers en sosiale media-toepassings bied voortdurend boodskappe oor hoe verhoudings moet lyk. Hierdie boodskappe kan waardes en oortuigings sterk beïnvloed – dikwels sonder dat individue dit besef. Hieronder is 'n paar sleutelmaniere waarop die media ons begrip van verhoudings beïnvloed:

Invloed van sosiale media
	Skep onrealistiese verwagtinge deur slegs die "hoogtepunt-oomblikke" van mense se verhoudings te toon. Dit lei tot vergelykings en ontevredenheid.
	Moedig openbare tentoonstelling van verhoudings aan, waar paartjies onder druk voel om bewyse van liefde of geluk aanlyn te plaas.





Mediaboodskappe (TV, films, musiek, smaakmakers, advertensies)
	Romantiseer ongesonde gedrag, soos oormatige jaloesie, manipulerende gedrag of dramatiese konflik, en bied dit aan as ‘n bewys van liefde.
	Vorm oortuigings oor skoonheid en aantreklikheid, en skep dikwels onrealistiese standaarde van hoe maats moet lyk of optree.



Eienskappe waarna gesoek word in verskillende verhoudings
Verskillende verhoudings het verskillende eienskappe nodig om gesond te funksioneer. Hierdie eienskappe help om verhoudings te skep waar mense veilig, ondersteun en waardeer voel.
· Vriendskappe kan staatmaak op vertroue, lojaliteit en vriendelikheid.
· Familieverhoudings benodig dikwels respek, geduld en begrip.
· Verhoudings met onderwysers of afrigters vereis verantwoordelikheid en goeie kommunikasie.

Individualiteit in verhoudings
Selfs binne hegte verhoudings is dit belangrik om jou individualiteit te behou. Daar is net een JY, en jy het baie om te bied aan die mense rondom jou. In ’n ongesonde verhouding sal jy voortdurend oor jou eiewaarde twyfel. Jy het die reg om keuses te maak wat jouself en jou individualiteit beskerm. Goeie vriende sal jou waardeer vir wie jy is en sal nie verwag dat jy moet verander om hulle tevrede te stel nie.

In hierdie les sal jy jou kennis  en begrip moet   toepas om vrae oor  doelwitte en doelwitstelling   te  beantwoord:      Beplan en bereik lewensdoelwitte:   -   Definieer die volgende konsepte: doelwitte en doelwitstelling    -   Identifiseer die tipes doelwitte: kort - , medium - , langtermyn   -   Stappe in beplanning en doelwitstelling, probleemoplossingsvaardighede, deursettingsvermoë  en volharding   -   Evalueer die belangrikheid daarvan om lewensdoelwitte te prioritiseer, bv. familie, ouerskap,  huwelik, loopbaankeuses en verhoudings   -   Analiseer   die verhouding tussen persoonlike waardes, keuses en doelwitstelling  

       

Sleutelterme  

Aangebore vermoëns /Talente   Dit is  natuurlike/aangebore/ inherente   eienskappe of  kwaliteite   wat  j ou 'n unieke individu maak . Hierdie  kwaliteite dra daartoe by   d at  jy tot  sekere dinge   in staat is en   'n betekenisvolle en waardevolle bestaan  in die wêreld   voer . Hierdie eienskappe maak  van  almal uniek e individue .   Dit   sluit noodsaaklike  eienskappe in wat 'n persoon in staat kan stel om 'n verskeidenheid aktiwiteite te doen, bv.  om  te kan  sokker   te speel .             Vaardighede   Vaardighede is die  aangeleerde vermoëns   en bevoegdhede wat 'n individu ontwikkel om 'n taak of werk  suksesvol  te kan  uitvoer.  Dit   verteenwoordig die praktiese toepassing van kennis en ervaring om 'n  spesifieke uitkoms met kundigheid, akkuraatheid en doeltreffendheid te bereik.     Lewensdoelwitte   Lewensdoelwitte verwys na die groot en betekenisvolle dinge wat jy oor die loop van jou lewe wil bereik  of doen, en wat rigting en betekenis aan jou lewe gee. Dit is die mikpunte waarvoor jy bereid is om hard  te werk, en wat ’n blywende, positiewe verskil  vir jou, jou familie en die wêreld rondom jou kan maak.  Hierdie doelwitte is dikwels die rede waarom jy onthou sal word. Byvoorbeeld, om ’n loopbaan te kies  omdat jy ’n bydrae wil lewer om jou gemeenskap te verbeter ,  nie net om geld te verdien nie .     Lewensvaardighede   Dit is 'n reeks vaardighede wat 'n persoon in staat stel om 'n betekenisvolle lewe in die samelewing te  lei. Voorbeelde van lewensvaardighede sluit die volgende in:     

   Besluitneming     Effektiewe kommunikasie     Kreatiewe denke     Bewustheid  

   Tydsbestuur      Selfgendendheid      Empatie     Buigsaamheid      Emosionele intelligensie       Interpersoonlike vaardighede     Veerkragtigheid      Probleemoplossing      Kritiekhantering     Selfbestuur      Kritiese denke      Samewerking  

 

